wickkiey/tamil-wikipedia-chunked huggingface dataset:
# ஜூலியானே தால்கந்தோன்

**ஜூலியானே தால்கந்தோன்** *(Julianne Dalcanton)* ஓர் அமெரிக்க வானியலாளர் ஆவார்.  
இவர் வாழ்சிங்டன் பல்கலைக்கழகத்தில் வானியல் பேராசிரியராகவும் சுலோன் இலக்கவியல் வான் அளக்கை ஆராய்ச்சியாளராகவும் உள்ளார். இவரது முதன்மையான ஆய்வு பால்வெளி உருவாக்கமும் படிமலர்ச்சியும் ஆகும். இவர் அபுள் விண்வெளித் தொலைநோக்கியைப் பயன்படுத்தி அருகாமைப் பால்வெளி அளக்கை கருவூலத் திட்டத்தையும் பன்னிற அபுள் ஆந்திரமேடா கருவூலத் திட்டத்தையும் வழிநட்த்தி வருகிறார்.  
இவர் வால்வெள்ளியாகிய C/1999 F2 தால்கந்தோனைக் கண்டுபிடித்தமையால் இவர் உலகப் புகழ்பெற்றார். இவர் இயற்பியல் வலைப்பதிவாகிய அண்ட வேறுபாடு எனும் இனையத் தளத்த்லும் பெயர்பெற்ரவர் ஆவார்.
# ஜூலியானே தால்கந்தோன்

## இதழில் வெளியிட்ட கட்டுரைகள்

-
-
# கிசோம்பா நடனம்

**கிசோம்பா நடனம்** (**Kizomba**) ஆப்பிரிக்கா கண்டத்தின் மேற்கில் உள்ள அங்கோலா நாட்டில் ஆண் - பெண் இரட்டையர்கள் இசையுடன் ஆடும் ஒரு வகை நடனம் ஆகும். கிசோம்பா நடனம், 1970களின் முடிவில் அங்கோலாவில் குடும்ப விருந்து நிகழ்ச்சிகளில் முதன்முதலாக ஆடப்பட்டது.  
இந்நடனம் ஆப்பிக்காவின் *செம்பா* மற்றும் *காம்பஸ்* நடனங்களிலிருந்து சில மாற்றங்களுடன் அங்கோலாவில், 1970 களின் முடிவுகளிலிருந்து குடும்ப நிகழ்ச்சிகளில் ஆடப்படுகிறது.  
ஆப்பிரிக்காவின் கிம் பண்டு மொழியில், *கிசோம்பா* என்பதற்கு *விருந்து நிகழ்ச்சி* எனப்பொருளாகும். ஆண்-பெண் இணைந்து ஆடும் கிசோம்பா நடனம், உலகில் மிகவும் கவர்ச்சியான நடனம் எனப்பெற்றது.  
தற்போது இந்நடனம் போர்த்துக்கல், ஸ்பெயின், செர்பியா, ஐக்கிய இராச்சியம், போலந்து, டென்மார்க், சுவீடன், சுவிட்சர்லாந்து, பெல்ஜியம், லிதுவேனியா முதலான ஐரோப்பிய நாடுகளிலும் மற்றும் எகிப்து, மெக்சிகோ, கனடா, ஐக்கிய அமெரிக்காவில் சில மாற்றங்களுடன் ஆடப்படுகிறது.
# கிசோம்பா நடனம்

## வரலாறு

காலனிய நாடுகளாக இருந்த ஆப்பிரிக்காவில், ஐரோப்பிய மற்றும் தென் - அமெரிக்கா நாடுகளின் குறிப்பாக அர்ஜெண்டினாவின் பண்பாட்டுத் தாக்கத்தின் விளைவாக, அங்கோலாவின் பாரம்பரிய *செம்பா* போன்ற நடனங்களில் ஆப்பிரிக்க இசையில், ஐரோப்பிய உடலசைவுகளுடன் கலந்த கிசோம்பா போன்ற நடன வகை தோன்றியது.
# ஆலோபார்ம் வினை

**ஆலோபார்ம் வினை** (*haloform reaction*) என்பது காரத்தின் முன்னிலையில் ஒரு மெதில் கீட்டோன் (R–CO–CH<sub>3</sub> தொகுதியைக் கொண்ட மூலக்கூறு) முழுமையான ஆலசனேற்றம் அடைந்து ஆலோஃபார்ம் (CHX<sub>3</sub>, X ஒரு ஆலசன்) உருவாகும் வினையாகும். R என்பது அல்கைல் அல்லது அரைல் தொகுதியைக் குறிப்பதாகும். இந்த வினையானது, அசிட்டைல் தொகுதியை கார்பாக்சிலிக் அமில தொகுதியாக மாற்றம்செய்யவும்அல்லதுகுளோரோஃபார்ம் (CHCl<sub>3</sub>),புரோமோஃபார்ம் (CHBr<sub>3</sub>), அல்லதுஅயோடோஃபார்ம் (CHI<sub>3</sub>) ஆகியவற்றை உருவாக்குவதற்கும் பயன்படுகிறது.
# ஆலோபார்ம் வினை

## வினைவழிமுறை

முதல் படிநிலையில், அய்தராக்சைடு முன்னிலையில் ஆலசன் சிதைவடைந்து ஆலைடையும் ஐப்போஆலைடையும் தருகிறது.(உதாரணமாகபுரோமினுடனானவினைதரப்பட்டுள்ளது.ஆனால்,வினையானது,குளோரின்மற்றும்அயோடினுடன்ஒரேமாதிரியாகவேஉள்ளது):<><math>\mbox{Br}_{2} + 2 \mbox{OH}^ ~ \rightarrow ~ \mbox{Br}^ + \mbox{BrO}^ + \mbox{H}_{2} \mbox{O}</math></>ஈரிணைய ஆல்ககால் வினையில் இருந்தால், அது ஐப்போஆலைட்டினால் கீட்டோனாக ஆக்சிசனேற்றமடைகிறது.:  
ஒரு மெதில் கீட்டோன் இருந்தால், அது ஐப்போஆலைட்டுடன் மூன்று படிநிலைகளிலான செயல்முறையில் வினைபுரிகிறது:  
**1.** கார நிலையில், கீட்டோன் கீட்டோ-ஈனால் இயங்கு சமநிலை மாற்றியத்தில் ஈடுபடுகிறது.ஈனோலேட்டானது, ஐப்போஆலைட்டினால், எலக்ட்ரான் கவர் தாக்குதலுக்குஆட்படுகிறது. (வழக்கமான +1 மின்சுமையுடன் ஒரு ஆலசனைக் கொண்டது).
:
**2.** α நிலையானது முழுமையாக ஆலசனேற்றம் செய்யப்படும் போது, மூலக்கூறானது, அய்தராக்சைடினால், கருக்கவர் அசைல் பதிலீட்டு வினையினால், விடுபடும் தொகுதியானது <sup>−</sup>CX<sub>3</sub> என்பதைக் கொண்டு, மூன்று எதிர்மின்னியைக் கவரும் தொகுதிகளால் நிலைத்தன்மை உடையதாக்கப்படுகிறது. மூன்றாவதுபடிநிலையில், <sup>−</sup>CX<sub>3</sub> எதிரயனியானது ஒரு புரோட்டானை கரைப்பானில் இருந்தோ அல்லது முந்தைய படிநிலையில் உருவான கார்பாக்சிலிக் அமிலத்திலிருந்தோ கவர்ந்து கொண்டு ஆலோபார்மை உருவாக்குகிறது. குறைந்தபட்சம், ஒரு சில நேர்வுகளில், அமில நிலையில், வினை நிகழ்ந்தாலோ
மற்றும் ஐப்போஆலைட்டுபயன்படுத்தப்படும்போதோ,(குளோரால் ஐதரேட்டு) இந்த வினையானது நிறுத்தப்பட்டு இடைநிலை விளைபொருளானது பிரித்தெடுக்கப்படுகிறது.
:
# குருசாமிபாளையம் சிவசுப்ரமணிய சுவாமி திருக்கோயில், நாமக்கல்

**குருசாமிபாளையம் சிவசுப்ரமணிய சுவாமி திருக்கோயில், நாமக்கல்** என்பது நாமக்கல் மாவட்டம் ராசிபுரம் குருசாமிபாளையத்தில் அமைந்துள்ளது.
# குருசாமிபாளையம் சிவசுப்ரமணிய சுவாமி திருக்கோயில், நாமக்கல்

## திருவிழா

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
# குருசாமிபாளையம் சிவசுப்ரமணிய சுவாமி திருக்கோயில், நாமக்கல்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# பேளுக்குறிச்சி பழனியப்பர் திருக்கோயில், நாமக்கல்

**பேளுக்குறிச்சி பழனியப்பர் திருக்கோயில், நாமக்கல்** என்பது நாமக்கல் மாவட்டம் ராசிபுரம் சேந்தமங்கலம் அருகே பேளுக்குறிச்சியில் அமைந்துள்ளது.
# பேளுக்குறிச்சி பழனியப்பர் திருக்கோயில், நாமக்கல்

## திருவிழா

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
# பேளுக்குறிச்சி பழனியப்பர் திருக்கோயில், நாமக்கல்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# அலவாய்ப்பட்டி பாலசுப்ரமணியசுவாமி திருக்கோயில், நாமக்கல்

**அலவாய்மலை சுப்பராயர் கோயில்** அல்லது **அலவாய்ப்பட்டி பாலசுப்ரமணியசுவாமி திருக்கோயில்** என்ற முருகன் கோயில், நாமக்கல் மாவட்டம் வெண்ணந்தூர் அலவாய்பட்டி என்னும் ஊரில் அமைந்துள்ளது.
# அலவாய்ப்பட்டி பாலசுப்ரமணியசுவாமி திருக்கோயில், நாமக்கல்

## தல வரலாறு

அளவாய் மலை எனப்படும் உலைவாய்மலையான இங்கு சித்தர் மலை என்ற பகுதியில் அகத்திய முனிவரின் சீடர்களான சித்தர்கள் பலர் தங்கி பொன்னுலை வைத்து ரசவாதம் மூலமாக பொன் செய்து சேர்த்து வைத்தனர். அதை பழனி முருகப்பெருமான் கண்ணுற்று சித்தர்கள் பொன் செய்யும் வேலையில் இருந்து அவர்களை தடுத்தாட் கொள்ள விரும்பி திருவிளையாடல் செய்ய விரும்பினார். (பாலதண்டாயுதபாணியாக இறைவன் வந்து நின்ற இடம் மலை உச்சியாக இருப்பினும் பிற்காலத்தில் பொன்னி என்ற கர்ப்பிணி பெண்ணுக்கு அருள் புரிய உச்சி மலையில் இருந்து இறங்கி பாதி வழியில் குடிகொண்ட இடமே நடுமலை சுப்பிராயர் கோவில் ஆகும்.இங்கே பல சிறப்பு மிக்க தீர்த்தங்கள் உள்ளன.)
பிறகு சித்தர்களிடம் சென்று ஆடுமேய்க்கும் இளைஞனைப் போன்ற வடிவத்தில் சீடனாக சேர்ந்து ஒரு நாள் அந்த பொன் மலையை தூக்கிக் கொண்டு ஓட்டம் பிடித்தார். அதை தற்போது வையப்பமலை என்ற இடத்தில் வைத்தார் என்பது புராணவரலாறு ஆகும். பிற்காலத்தில் இங்கு கொங்கண சித்தர் வந்து தவம் புரிந்ததால், இது கொங்கணகிரி எனவும் வழங்கப்படுகிறது. உலைவாய் மலை அல்லது உலைவாய்கிரி எனப்படும் இந்த மலை பிற்காலத்தில் பேச்சு வழக்கில் அலைவாய் மலை என்று மருவி வழங்கப்படுகிறது. இந்த மலையினில் ஆங்காங்கே சித்தர்கள் தங்கி பல சித்துக்கள் செய்து வந்துள்ளனர். அவற்றில் ஒருவரான சுரங்க வழி சித்தர் குகை மலையின் மேற்கு பகுதியில் உள்ளது. சித்தர் மலை என்ற நடுப்பகுதியில் காகபுஜண்டர் மற்றும் பல சித்தர்கள் தங்கி வாழ்ந்துள்ளனர். அங்கே ஒரு நீர் சுனையும் குகையும் சித்தேஸ்வரர் கோவிலும் அமைந்துள்ளது.
# அலவாய்ப்பட்டி பாலசுப்ரமணியசுவாமி திருக்கோயில், நாமக்கல்

## திருவிழா

இக்கோவிலில் ஒவ்வோர் ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது, மிகவும் சிறப்பான உற்சவமாக கொண்டாடுகின்றனர். கார்த்திகையில் வரும் ஐந்து திங்களும் விசேஷம்
# அலவாய்ப்பட்டி பாலசுப்ரமணியசுவாமி திருக்கோயில், நாமக்கல்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# சிர்மூர் இராச்சியம்

**சிர்மூர்** (**Sirmur**) (also spelled as **Sirmor**, **Sirmaur**, **Sirmour** or **Sirmoor**) இந்தியத் துணைக்கண்டத்தில், ராஜபுத்திர குலத்தின் ஒரு பிரிவின் தலைவரான கரம் பிரகாஷ் என்பவரால் 1616ல் நிறுவப்பட்டது. இதன் தற்போதைய அமைவிடம், இந்தியாவின் இமாச்சலப் பிரதேச மாநிலத்தின் சிர்மௌர் மாவட்டம் ஆகும். சிர்மூர் இராச்சியத்தை ராஜபுத்திர குலத்தின் ஒரு பிரிவினர் ஆண்டனர்.  
இமயமலையில் அமைந்த சிர்மூர் இராச்சியம் 1198 சதுர கிலோ மீட்டர் பரப்பளவு கொண்டது. இந்த இராச்சியத்தின் 1891 ஆம் ஆண்டு வருவாய் 300,000 ரூபாய் ஆகும்.
# சிர்மூர் இராச்சியம்

## வரலாறு

கோர்க்கா மன்னர் ராணா பகதூர் ஷாவின் ஆட்சிக் காலத்தில், சிர்மூர் இராச்சியம், கார்வால் மற்றும் குமாவுன் பகுதிகளை வென்று நேபாள இராச்சியத்துடன் இணைக்கப்பட்டது.  
பின்னர் பொ.ஊ. 1814–16ல் நடைபெற்ற ஆங்கிலேய-நேபாளப் போரின் முடிவின் போது ஏற்பட்ட சுகௌலி உடன்படிக்கையின் படி, நேபாளிகள் கைப்பற்றிருந்த சிர்மூர் இராச்சியம் உட்பட கார்வால், குமாவுன் மற்றும் சிக்கிம் பகுதிகள் பிரித்தானிய இந்தியாவிற்கு வழங்கப்பட்டது.  
சிர்மூர் இராச்சியம் 1816 முதல் பிரித்தானியாவின் இந்தியப் பேரரசிற்கு ஆண்டுதோறும் கப்பம் கட்டும் சுதேச சமஸ்தானமாக, இந்திய விடுதலை வரை இருந்தது. பின்னர் 1948ல் சிர்மூர் இராச்சியம், இந்தியாவுடன் இணைக்கப்பட்டது.
# சிர்மூர் இராச்சியம்

## ஆட்சியாளர்கள்

| மன்னர் பெயர் | ஆட்சித் துவக்கம் | ஆட்சி முடிவு |
| --- | --- | --- |
| கரம் பிரகாஷ் | 1616 | 1630 |
| மாந்தாதா பிரகாஷ் | 1630 | 1654 |
| சோபாக் பிரகாஷ் | 1654 | 1664 |
| புத்த பிரகாஷ் | 1664 | 1684 |
| மத்த பிரகாஷ் | 1684 | 1704 |
| ஹரி பிரகாஷ் | 1704 | 1712 |
| விஜய் பிரகாஷ் | 1712 | 1736 |
| பிரதாப் பிரகாஷ் | 1736 | 1754 |
| கிராத பிரகாஷ் | 1754 | 1770 |
| ஜெகத் பிரகாஷ் | 1770 | 1789 |
| தரும பிரகாஷ் | 1789 | 1793 |
| கரம் பிரகாஷ் II | 1793 | 1803 |
| ரத்தன் பிரகாஷ், நேபாள ஷா வம்ச மன்னரால் நியமிக்கப்பட்டவர். பிரித்தானிய இந்தியாவின் அரசால் 1804ல் தூக்கிலிடப்பட்டவர். | 1803 | 1804 |
| கர்ம பிரகாஷ் II (1820ல் இறப்பு) | 1804 | 1815 |
| பதே பிரகாஷ் | 1815 | 1850 |
| ரகுவீர் பிரகாஷ் (1827-1856) | 1850 | 1856 |
| சாம்செர் பிரகாஷ் (1846 – 1898) | 1856 | 1898 |
| சுரேந்திர விக்ரம் பிரகாஷ் | 1898 | 1911 |
| அமர் பிரகாஷ் | 1911 | 1933 |
| ராஜேந்திர பிரகாஷ் | 1933 | 1964 |
| உதய் பிரகாஷ் | 1954 |  |
# சிர்மூர் இராச்சியம்

## இதனையும் காண்க

- இந்திய மன்னராட்சி அரசுகளின் பட்டியல்
- சுதேச சமஸ்தானம்
- நேபாள இராச்சியம்
- ஆங்கிலேய-நேபாளப் போர்
- கோர்க்கா நாடு
- குமாவுன் இராச்சியம்
- கார்வால் இராச்சியம்
- கார்வால் கோட்டம்
- குமாவுன் கோட்டம்
# கபிலர்மலை பாலசுப்பிரமணியசுவாமி திருக்கோயில், நாமக்கல்

**கபிலர்மலை பாலசுப்பிரமணியசுவாமி திருக்கோயில்** என்பது நாமக்கல் மாவட்டம் கபிலர்மலையில் மலை மேல் அமைந்துள்ளது.
# கபிலர்மலை பாலசுப்பிரமணியசுவாமி திருக்கோயில், நாமக்கல்

## திருவிழா

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
# கபிலர்மலை பாலசுப்பிரமணியசுவாமி திருக்கோயில், நாமக்கல்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்
# பி. எஸ். சிவசுவாமி ஐயர்

**சர் பழமாநேரி சுந்தரம் சிவசுவாமி ஐயர்** (*Sir P. S. Sivaswami Iyer*, 7 பெப்ரவரி 1864 &ndash; 5 நவம்பர் 1946) என்பவர் பிரபலமான இந்திய வழக்கறிஞரும், நிருவாகியும், அரசியல்வாதியும் ஆவார். இவர் சென்னை மாகாணத் தலைமை வழக்குரைஞராகப் பணியாற்றியவர்.
# பி. எஸ். சிவசுவாமி ஐயர்

## ஆரம்ப வாழ்க்கை

சிவசுவாமி ஐயர் தஞ்சாவூர் மாவட்டம், பழமார்நேரி கிராமத்தில் சுந்தரம் ஐயர், சுப்புலட்சுமி ஆகியோருக்கு 1864 பெப்ரவரி 7 இல் பிறந்தவர். எஸ். பி. பள்ளியில் ஆரம்பக் கல்வியைக் கற்று, பின்னர் பானம்புசாவடி உயர்நிலைப்பள்ளியில் 1877 இல் மெட்ரிக்குலேசன் தேர்வில் முதல் வகுப்பில் தேர்ச்சி பெற்றார். கும்பகோணம் அரசினர் கலைக் கல்லூரியிலும், பின்னர் சென்னை மாநிலக் கல்லூரியிலும் பயின்று 1882 இல் சமசுகிருதம், வரலாறு ஆகியன பயின்று முதல்வகுப்பில் இளங்கலைப் பட்டம் பெற்றார். சென்னை டாக்டர் அம்பேத்கர் அரசு சட்டக் கல்லூரியில் சட்டம் பயின்று 1885 இல் வழக்குரைஞராகப் பணியாற்ற ஆரம்பித்தார்.
# பி. எஸ். சிவசுவாமி ஐயர்

## குடும்பம்

சிவசுவாமி ஐயரின் தந்தை பழமார்நேரி சுந்தரம் ஐயர் ஆவார். தஞ்சையில் உள்ள எஸ். பி. ஜி. மிஷன் உயர்நிலைப் பள்ளியில் மெட்ரிகுலேசன் படித்தார். தஞ்சை வழக்கறிஞர் சங்கத்தில் வழக்கறிஞராகச் சேருவதற்கு முன்பு, பட்டுக்கோட்டையில் உள்ள மிஷன் பள்ளியில் ஆசிரியராகப் பணியாற்றினார். சுந்தரத்தின் மனைவி சுபலட்சுமி பக்கத்து கிராமமான மரூரைச் சேர்ந்தவர். சிவசுவாமிக்கு சந்திரசேகரன், சீதாராமன் மற்றும் சுப்பிரமணியன் என்ற தம்பிகளும், தர்மாம்பாள் மற்றும் சுந்தரி என்ற இரண்டு சகோதரிகளும் இருந்தனர்.
# பி. எஸ். சிவசுவாமி ஐயர்

## வழக்குரைஞராக

சிவசுவாமி ஐயர் வழக்குரைஞராக பணியாற்றினார். 1904 மே 12 இல் இவர் ஆளுநரின் நிறைவேற்றுப் பேரவையில் மேலதிக உறுப்பினராகத் தேர்ந்தெடுக்கப்பட்டார். சென்னை சட்டமன்றத்தில் 1904 முதல் 1907 அக்டோபர் 25 வரை சட்டமன்ற உறுப்பினரானார். சென்னை மாகாண தலைமை அரசு வழக்குரைஞராகவும் பணியாற்றியுள்ளார்.  
சிவசுவாமி ஐயர் சென்னைப் பல்கலைக்கழகத்தின் மேலவை உறுப்பினராக 1898 இல் நியமிக்கப்பட்டு 1916 முதல் 1918 வரை அதன் துணைவேந்தராகவும், 1918 முதல் 1919 வரை பனாரசு இந்து பல்கலைக்கழகத்தின் துணைவேந்தராகவும் பணியாற்றினார்.. முதலாம் உலகப் போர்க் காலத்தில், பிரித்தானியாவுக்கு ஆதரவாக இந்தியத் தொண்டர் இயக்கத்துக்கு ஆதரவளித்தார்.  
1922 ஆம் ஆண்டில் நடைபெற்ற உலக நாடுகள் சங்கத்தின் மூன்றாவது கூட்டத்தொடரில் சிவசுவாமி பங்குபற்றினார்.
# பி. எஸ். சிவசுவாமி ஐயர்

## இறப்பு

1931 ஆம் ஆண்டில், அவர் புதிய இந்திய இராணுவக் கல்லூரிக் குழுவின் உறுப்பினராக நியமிக்கப்பட்டார். தனது இறுதிக் காலத்தில், துணைக்கண்டத்தைப் பிரிக்கும் எந்தவொரு முயற்சியையும் அவர் கடுமையாக எதிர்த்தார்.  
சிவசுவாமி ஐயர் 1946 நவம்பர் 5 ஆம் தேதி தனது 82 ஆவது வயதில் தனது சென்னை வீட்டில் இறந்தார். அவரது மறைவுக்குப் பிறகு, பெண்கள் பள்ளிக்கு அவரது நினைவாக, அவரது பெயர் சூட்டப்பட்டது.
# பி. எஸ். சிவசுவாமி ஐயர்

## கொள்கை மற்றும் விமர்சனம்

சிவசுவாமி ஐயர் ஒரு தீவிர வாசகர் மற்றும் கலை ஆர்வலர் ஆவார். அவர் பெண்கள் கல்வியின் வலுவான ஆதரவாளராக இருந்தார், மேலும் இந்த விஷயத்தில் பெரும் சீர்திருத்தங்களை ஆதரித்தார். அவர் இராணுவ விஷயங்களில் சிறப்பு ஆர்வம் காட்டினார் மற்றும் சாண்ட்ஹர்ஸ்ட் மாதிரி ஒரு உள்நாட்டு இராணுவ அகாடமியை நிறுவ அமைக்கப்பட்ட, இந்திய இராணுவ கல்லூரி குழுவின் உறுப்பினராக பணியாற்றினார்.  
சிவசுவாமி ஐயர் சமசுகிருதத்தின் மீதான புலமைக்கும், அந்த மொழியின் மீதான பற்றுக்கும் பெயர் பெற்றவர்.
# பி. எஸ். சிவசுவாமி ஐயர்

## கல்வி நிலையங்கள்

தஞ்சாவூர் மாவட்டம், திருக்காட்டுப்பள்ளியில் இவருடைய பெயரில் சர் சிவசுவாமி பாலவித்யாலய மெட்ரிக்குலேசன் மேல்நிலைப்பள்ளி, சிவசுவாமி ஐயர் ஆண்கள் மேல்நிலைப்பள்ளி மற்றும் சிவசுவாமி ஐயர் பெண்கள் உயர்நிலைப்பள்ளி ஆகிய பள்ளிகள் செயல்படுகிறது.
# கெல்லி குரூசு

**கெல்லி குரூசு** *(Kelle Cruz)* ஓர் அமெரிக்க வானியற்பியலாலர். இவர்பழுப்புக் குறுமீன்களின் ஆய்வில் சிறப்புத் தகைமை பெற்றவர். இவர் இப்போது நியூயார்க் நகரில் உள்ள அண்டர் கல்லூரியில் உதவிப் பேராசிரியராகப் பணிபுரிகிறார். பழுப்புக் குறுமீன்களின் ஆய்வு வழியாக, புறச் சூரியக் குடும்பக் கோள்களைப் புரிந்து கொள்வதோடு புடவியின் வான்படம் வரையலாம் என நம்புகிறார். இவர் கூறுகிறார், "நான் இதன்வழி புத்துலகத்தையும் வட அமெரிக்காவையும் கண்டுபிடித்தவர்களைப் போல பால்வெளிபற்றிய சிறுபகுதி ஆய்வால் பால்வெளி முழுமையை அரிய முயல்கிறேன்."
# சாங் கியோங்கே

**கியோங்கே சாங் (Kyongae Chang)** (, பிறப்பு: செப்டம்பர் 5, 1946) ஒரு தென்கொரிய வானியற்பியலாளர் ஆவார். இவர் ஈர்ப்பு வில்லை ஆய்வுக்காகவும் சாங்-இரெப்சுடல் வில்லை கண்டுபிடிப்புக்காகவும் பெயர்பெற்றவர்.  
சாங் சியோவுல்லில் பிறந்தார். இவர் இரும விண்மீன்களின் வானளக்கையியலில் பீட்டர் வான் தெ கேம்ப். வுல்ப் தியேத்தர் கைண்ட்சு ஆகிய பேராசிரியர்களோடு சுப்பிரவுல் வான்காணகத்தில் இணை ஆய்வாளராக 1969 முதல் 1971 வரையில் பணிபுரிந்தார். இவர் 1975 இல் இருந்து 1980 வரையில் அம்பர்கு பலகலைக்கழகத்தில் சாங் இரெப்சிடல் வில்லைகள் ஆய்வில் ஈடுபாட்டார். இதன் முதன்மை முடிவு 1979 இல் ஈர்ப்பு வில்லை கண்டுபிடிக்கப்பட்டதும் இயற்கை இதழில் (*Nature*) வெளியிடப்பட்டது.  
இவர் கொரியாவுக்கு 1985 இல் மீண்டும் வந்து சியோங்யூ பல்கலைக்கழகத்தில் பேராசிரியர் ஆனார்.
# கிளைமொழித் தொடர்மம்

** கிளைமொழித் தொடர்மம்** (dialect continuum) அல்லது **கிளைமொழிச் சங்கிலி** (dialect chain) என்பது, சில புவியியல் பகுதிகளில் பேசப்படும் மொழி வகைகளின் பரம்பலைக் குறிக்கும். இதில், அண்மையில் அமையும் வகைகள் மிகக் குறைவான வேறுபாடுகளைக் கொண்டிருக்கும். தூரம் அதிகரிக்கும்போது, வேறுபாடுகள் அதிகமாக இருக்கும், நீண்ட தொலைவினால் பிரிக்கப்பட்டிருக்கும் மொழிகளுக்கிடையே புரியும்திறன் இல்லாதிருக்கும். இந்நிலைமைக்கு எடுத்துக்காட்டாக இந்திய-ஆரிய மொழிகளைப் பேசும் இந்தியாவின் சில பகுதிகளையும்; மேற்கு ஆப்பிரிக்காவில் மத்திய பெனின், கிழக்கு டோகோ, நைஜீரியா என்பவற்றுக்கு இடைப்பட்ட பகுதிகளையும்; மக்ரெப் பகுதியையும் கொள்ளலாம். வரலாற்றில், போர்த்துக்கல், தென் பெல்ஜியம் (வல்லோனியா), தென் இத்தாலி ஆகியவற்றுக்கு இடையிலான பகுதி; பிளான்டர்சுக்கும், ஆசுத்திரியாவுக்கும் இடைப்பட்ட பகுதி போன்ற ஐரோப்பாவின் பல பகுதிகளிலும் இது நிகழ்ந்துள்ளது. லென்னர்ட் புளூம்ஃபீல்ட் இதற்குக் **கிளைமொழிப் பகுதி** என்னும் பெயரைப் பயன்படுத்தினார். சார்லசு எஃப். ஒக்கட் இதை **L- தொகுதி** என்றார்.  
புத்தாக்கங்கள் அவை தொடங்கிய இடத்தில் இருந்து அலை வடிவில் பரவுவதால், கிளைமொழித் தொடர்மங்கள் பொதுவாக நீண்டகாலம் ஓரிடத்தில் வாழும் வேளாண் மக்களின் பகுதிகளில் காணப்படுகிறது. இவ்வாறான நிலைமைகளில், வகைகளின் படிமுறை வகைப்பாடு நடைமுறைச் சாத்தியமானது அல்ல. பதிலாக, கிளைமொழியியலாளர்கள் கிளைமொழித் தொடர்மப் பகுதியில் காணப்படும் பல்வேறு மொழி அம்சங்களின் வேறுபாடுகளை, இந்த அம்சங்கள் வேறுபடும் பகுதிகளுக்கு இடையில் "வழக்கெல்லைக்கோடு" என அழைக்கப்படும் கோட்டை வரைவதன் மூலம் நிலப்படத்தில் குறிக்கின்றனர்.  
20 ஆம் நூற்றாண்டின் தொடக்கத்தில் இருந்து, தேசிய அரசுகளின் முக்கியத்துவம் மேலோங்கி அவற்றின் பொதுமொழி, கிளைமொழித் தொடர்மத்தை உருவாக்கியிருந்த பொதுமொழி அல்லாத பிற கிளைமொழிகளை அகற்றியதால், எல்லைகள் சடுதியானவையாகவும், தெளிவாக வரையறுக்கப்பட்டவையாகவும் காணப்படுகின்றன.
# கிளைமொழித் தொடர்மம்

## கிளைமொழிப் புவியியல்

கிளைமொழியியலாளர்கள், வெவ்வேறு அம்சங்கள் தொடர்பான வேறுபாடுகளை நிலப்படங்களில் பதிவு செய்கின்றனர். இவ்வாறான நிலப்படங்களைச் சேர்த்து மொழியியல் நிலப்படநூல் உருவாக்கப்படுகிறது. முதன் முதலாக 1888 இல், பள்ளி ஆசிரியர்களிடம் நடத்திய அஞ்சல்வழி ஆய்வை அடிப்படையாகக் கொண்டு, ஜார்ஜ் வெங்கர் என்பவர் செருமன் கிளைமொழிகளுக்கான நிலப்படநூலொன்றை வெளியிட்டார். 1902-1910 காலப்பகுதியில் வெளியான "பிரான்சு மொழியியல் நிலப்படநூல்" பயிற்றப்பட்ட களப்பணியாளர்களைப் பயன்படுத்துவதில் முன்னோடியாக விளங்கியது.  
இரண்டாம் நிலை ஆய்வுகள், பல்வேறு மாற்றுருவங்களின் பரம்பலைக் காட்டும் விளக்க நிலப்படங்களை உள்ளடக்கக்கூடும். இந்த நிலப்படங்களில் காணப்படும் பொதுவான அம்சம் "வழக்கெல்லைக்கோடு" ஆகும். இது, குறித்த அம்சம் ஒன்றின் வேறுபட்ட மாற்றுருவங்கள் வலுப்பெற்றுக் காணப்படும் பகுதிகளை வேறுபடுத்திக் காட்ட வரையப்படுகிறது.  
கிளைமொழித் தொடர்மம் ஒன்றில், வகைகளுக்கிடையே படிப்படியான மாற்றத்தை வெளிப்படுத்தும் விதமாக, வழக்கெல்லைக்கோடுகள் பரந்து காணப்படும். பல அம்சங்களின் வழக்கெல்லைக்கோடுகள் ஒன்றன்மேலொன்று அமைவது, வலுவான கிளைமொழி எல்லையைக் குறிக்கும். இது, புவியியல் தடைகளின்மீதோ, நீண்ட காலம் இருக்கும் அரசியல் எல்லைகளின்மீதோ ஏற்படலாம். பிற இடங்களில் ஒன்றையொன்று வெட்டும் வழக்கெல்லைக் கோடுகளும், சிக்கலான வடிவங்களும் காணப்படலாம்.
# மானூர் பெரியாவுடையார் கோயில், திண்டுக்கல்

**மானூர் பெரியாவுடையார் கோயில்** தமிழ்நாட்டில் திண்டுக்கல் மாவட்டத்திலுள்ள தொப்பம்பட்டி வட்டாரத்தில் மானூர் ஊராட்சியில் அமைந்துள்ளது. கோயில் தினமும் காலை 6 மணி முதல் பகல் 11 மணி வரையும், மாலை 4 மணி முதல் இரவு 8 மணி வரையும் செய்வதற்காகத் திறந்திருக்கும்.
# மானூர் பெரியாவுடையார் கோயில், திண்டுக்கல்

## தெய்வங்கள்

- விநாயகர்
- முருகன் உடன் வள்ளி, தெய்வானை
- ஐயப்பன்
- தட்சணாமூர்த்தி
- காலபைரவர்
- விஷ்ணு துர்க்கை
- சரஸ்வதி
- பிரம்மா
- 63 நாயன்மார்கள்
- நவக்கிரகங்கள்
# மானூர் பெரியாவுடையார் கோயில், திண்டுக்கல்

## முக்கிய பண்டிகைகள்

இங்கு தமிழ் புத்தாண்டு, சித்ரா பவுர்ணமி, திருவாதிரை,பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி, ஆங்கிலப் புத்தாண்டு, பிரதோஷம், வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம், சஷ்டி விரதம் போன்ற விழாக்கள் சிறப்பாக கொண்டாடப்படுகிறது.
# இந்திய அரசு காசாலை, கொல்கத்தா

**இந்திய அரசு காசாலை, கொல்கத்தா** (**India Government Mint, Kolkata)** 1757 ஆம் ஆண்டில் முதன்முதலில் நிறுவப்பட்டது, இது பழைய கோட்டையில் உள்ள பிளாக் ஹோலை அடுத்த கட்டடத்தில் அமைந்துள்ளது.இங்கிருந்த அஞ்சல் அலுவலகம் இன்றும் உள்ளது.  இது கல்கத்தா மின்ட் என்று அழைக்கப்பட்டது.இந்தஆலையில்இருந்து வந்த நாணயங்கள், முர்ஷிதாபாத் என்ற பெயரைக் கொண்டிருந்தன.
# இந்திய அரசு காசாலை, கொல்கத்தா

## இரண்டாவது ஆலை

1790 ஆம் ஆண்டில் இங்கிலாந்தில்இருந்து கொண்டுவரப்பட்ட நவீன இயந்திரங்களைக்கொண்டு இரண்டாவதுகாசாலை நிறுவப்பட்டது.இது ஜில்லெட் கப்பல் கட்டிட தளத்தில் அமைக்கப்பட்டது, இந்தஆலையில்இருந்துவந்த நாணயங்களும், முர்ஷிதாபாத் என்ற பெயரையே கொண்டிருந்தன.
# இந்திய அரசு காசாலை, கொல்கத்தா

## மூன்றாவது ஆலை

<nowiki/>யின்இருப்பிடமாகஉள்ளது.]]
1824 ஆம் ஆண்டு மார்ச் மாதம், கல்கத்தாவின்மூன்றாவதுகாசாலை ஸ்ட்ராண்ட் சாலையில் அமைக்கப்பட்டது.இது 1829ஆகத்து 1 முதல் உற்பத்தியைத்தொடங்கியது.1835 ஆம் ஆண்டு வரை முத்துஷிதாபாத் என்ற பெயரிலேயே இங்கு நாணயங்கள் வெளியிடப்பட்டன.இந்த மூன்றாவதுகாசாலைக் கட்டிடத்தின்வடிவமானது கிரீஸின் ஏதென்ஸில் உள்ள அதீனா ஆலயத்தின் வடிவமைப்பை அடிப்படையாகக் கொண்டு கட்டப்பட்டது, இது பொதுவாக பார்த்தினன் என அழைக்கப்படுகிறது.  
இந்த ஆலைகளின் நாணய உற்பத்தித் திறன் ஒரு நாளைக்கு 300,000 முதல் 600,000 வரைஆகும்.  1860 ஆம் ஆண்டில், செப்பு நாணயங்கள் உற்பத்திக்குஎனதனியாக வெள்ளி நாணயஉற்பத்திஆலைக்கு வடக்கேகட்டடம் கட்டப்பட்டதுஇது "காப்பர் மின்ட்" எனப்பட்டது.
# இந்திய அரசு காசாலை, மும்பை

**இந்திய அரசு காசாலை, மும்பை** (*India Government Mint, Mumbai)*என்பது இந்தியாவில் உள்ள நான்கு காசாலைகளில் ஒன்று ஆகும். இது மும்பை நகரத்தில் அமைந்துள்ளது. இந்தஆலை1829ஆண்டில் மும்பை மாகாண ஆளுநரால் நிறுவப்பட்டது. நினைவு மற்றும் வளர்ச்சி சார்ந்த நாணயங்களின் உற்பத்தியே இக்காசாலையின் முதன்மையான வேலையாகும்.இந்தஆலை தென் மும்பையில் உள்ள இந்திய ரிசர்வ் வங்கியின் எதிரில் உள்ளது.  
துவக்கத்தில் இது பம்பாய் மாகாண ஆளுநரால்நிர்வகிக்கப்பட்டது,பின்னர் 1876 ஆம் ஆண்டு மே 18 ஆம் தேதி நிதி அமைச்சகத்தின் தீர்மானம் 247 இன்படி இந்திய அரசாங்கத்தின்கட்டுப்பாட்டுக்குகொண்டுவரப்பட்டது.
# இந்திய அரசு காசாலை, நொய்டா

**இந்திய அரசு காசாலை, நொய்டா** (**India Government Mint, Noida)**, என்பது இந்தியாவில் உள்ள நான்கு காசாலைகளில் ஒன்றாகும். இது உத்திரப் பிரதேச மாநிலம் நொய்டாவில் செயல்பட்டு வருகிறது.இந்தஆலையில் 1988சூலை 1முதல்நாணயங்கள்தயாரிக்கப்படுகின்றன. 1947இல்இந்தியசுதந்திரத்துக்குப்பிறகுஇந்தியாவில்துவக்கப்பட்டஒரேகாசாலைஇதுஆகும். இது இந்தியாவில் முதல் துருவேறா எஃகு நாணயங்களை தயாரித்து, அதன் சொந்த நாட்டிற்கான நாணயங்களை உற்பத்தி செய்வதல்லாமல், மற்ற நாடுகளுக்கும் நாணயங்களை தயாரிக்கிறது.
# இந்திய அரசு காசாலை, நொய்டா

## வரலாறு

இந்தியாவின்உத்திரப்பிரதேசமாநிலம் நொய்டாவில் ஒருகாசாலையைநிறுவஇந்தியஅரசு1984 ஆம் ஆண்டு, முடிவு செய்தது.இந்தியாவில்அதிகரித்து வரும் நாணயங்களின் தேவையை பூர்த்தி செய்யும்விதமாகஆண்டுக்கு 2,000 மில்லியன் நாண உற்பத்தி திறன் கொண்டதாக இந்த புதியகாசாலை நிறுவப்பட்டது. இந்தஆலை 1988 ஆம் ஆண்டு சூலை 1 ஆம் தேதிதன் உற்பத்தியைத்துவங்கி, இந்தியாவின் முதல் துருவேறாஎஃகு நாணயங்களை தயாரித்தது.
# இந்திய அரசு காசாலை, நொய்டா

## காசாலைக் குறியீடு

நொய்டாஆலையில் தயாரிக்கப்படும் நாணயங்களில் தயாரித்த ஆண்டுக்குக் கீழே ஒரு தனித்த குறியீடாக ஒரு சிறிய அல்லது பெரிய புள்ளி(**<big>°</big>** or **o**) இடப்படுகிறது.
நாணயத்தில் இடப்பட்ட நொய்டா ஆலைக் குறியீடு.]]
# இந்திய அரசு காசாலை, நொய்டா

## தயாரிப்பு

இந்த ஆலையில் இந்தியாவிற்கான நாணயங்களை தயாரிப்பது தவிர, தாய்லாந்து மற்றும் டொமினிக்கன் குடியரசு ஆகியவற்றுக்கான நாணயங்களையும் தயாரித்துள்ளது. 2012ஏப்ரல்மாதத்தில் இருந்து ஆலையில் இரவுப்பணியிலும் உற்பத்திதுவங்கப்பட்டுள்ளது.
# புனித கிறிஸ்தோபர்

**புனித கிறிஸ்தோபர்** (, *Ágios Christóforos*) என்பவர் கிறிஸ்தவ பிரிவுகளில் மறைசாட்சியாக வணங்கப்படுபவர் ஆவார். இவர் மூன்றாம் நூற்றாண்டில் வாழ்ந்த உரோமை பேரரசர் தெசியு (ஆட்சிக்காலம் 249–251) அல்லது பேரரசர் இரண்டாம் மேக்சிமுஸ் தாசியு (அட்சிக்காலம் 308–313) என்பவரால் கொல்லப்பட்டிருக்கலாம். எவ்வாறாயினும் இவருக்கு செலுத்தப்படும் வணக்கம் மிகவும் பின் நாட்களிலேயே தொடங்கியதொன்றாகும். இது மேற்கத்திய திருச்சபையில் மத்திய காலத்தின் பிற்பகுதியில் பரவத் தொடங்கியது. எனினும் இவரின் பெயரால் ஏழாம் நூற்றாண்டு முதலே மடங்களும் ஆலயங்களும் கட்டப்பட்டன.  
இவர் உண்மையிலேயே வரலாற்றில் வாழ்ந்த நபரா அல்லது இப்பெயர் பலரை குறிக்கப் பயன்படுத்தப்பட்ட சொல்லா என்பது குறித்து அறிஞரிடையே ஒத்த கருத்தில்லை.  
கிரேக்கத் தொன்மவியலின் சாயலில் அமைந்த ஒரு மரபுவழி கதையின்படி இவர் கிறிஸ்துவை தன் தோளில் சுமந்து ஆற்றை கடக்க உதவியதாக நம்பப்படுகிறது. ஆகவே இவர் பயணம் செய்வோருக்கு பாதுகாவலராக கருதப்படுகிறார்.
# ஆதவன் தீட்சண்யா

**எஸ். எம். இரவிச்சந்திரன்** என்ற இயற்பெயர் கொண்ட **ஆதவன் தீட்சண்யா -** Aadhavan Dheetchanya (பிறப்பு: 6 மார்ச் 1964). ஒரு தமிழ்நாட்டு எழுத்தாளர் ஆவார். தமிழ்நாடு முற்போக்கு எழுத்தாளர் கலைஞர்கள் சங்கத்தின் (தமுஎகச) பொதுச்செயலாளராகவும், தமிழ்நாடு தீண்டாமை ஒழிப்பு முன்னணியின் மாநிலத் துணைத்தலைவராகவும் பணியாற்றி வருகிறார். கவிஞர், எழுத்தாளர் என பன்முகங்களுடன் அறியப்படுகிறார். புதுவிசை கலாச்சாரக் காலாண்டிதழின் மதிப்புறு ஆசிரியராகவும் செயல்பட்டார்.
# ஆதவன் தீட்சண்யா

## தொடக்க வாழ்க்கை

அன்றைய பிரிக்கப்படாத சேலம் மாவட்டம் ஈச்சம்பாடியைச் சேர்ந்த இரத்தினம்மாவுக்கும் உத்தமசோழபுரத்தைச் சேர்ந்த மாரியப்பனுக்கும் 6 மார்ச் 1964 அன்று பிறந்தார் ஆதவன் தீட்சண்யா. இவர்பின் பிறந்தோர் அறுவர். அரூருக்கும் சேலத்துக்கும் இடைப்பட்ட அலமேலுபுரம் என்கிற சிற்றூர் சார்ந்த ஒண்டிக்கொட்டாயில் (நிலத்தில் தனியாக உள்ள வீடு) வளர்ந்தார்.
- ஆதவன் தீட்சண்யா கவிதைகள் (சந்தியா பதிப்பகம்)
- மிச்சமிருக்கும் ஒன்பது விரல்கள் (2016)
# ஆதவன் தீட்சண்யா

## தொடக்க வாழ்க்கை

### சிறுகதைகள்

- எழுதவேண்டிய நாட்குறிப்பின் கடைசிப் பக்கங்கள் (2003) (சந்தியா பதிப்பகம்)
- இரவாகிவிடுவதாலேயே சூரியன் இல்லாமல் போய்விடுவதில்லை (2007) (சந்தியா பதிப்பகம்) (சந்தியா பதிப்பகம்)
# ஆதவன் தீட்சண்யா

## தொடக்க வாழ்க்கை

### கட்டுரைகள்

- இட ஒதுக்கீடல்ல, மறு பங்கீடு
- ஆகாயத்தில் எறிந்த கல் (2011)
- ஒசூர் எனப்படுவது யாதெனின் (2014) (மலைகள் பதிப்பகம்)
- இதுவொன்னும் பழைய விசயம் இல்லீங் சாமீ
- கடவுளுக்கு முன்பிருந்தே உலகம் இருக்கிறது (2016)
- எஞ்சிய சொல்
- தூர்ந்த மனங்களைத் தோண்டும் வேலை
# ஆதவன் தீட்சண்யா

## தொடக்க வாழ்க்கை

### நேர்காணல்கள்

- நான் ஒரு மநுவிரோதி (2017) (சந்தியா பதிப்பகம்)
# ஆதவன் தீட்சண்யா

## தொடக்க வாழ்க்கை

### திரைத்துறையில்

- காலா (2016-17)
- இரண்டாம் உலகப்போரின் கடைசி குண்டு (2018-19)
# ஆதவன் தீட்சண்யா

## தனி வாழ்க்கை

1993-ஆம் ஆண்டு மீனா என்பவரை மணந்தார். இவ்விணையருக்கு தீட்சண்யா என்ற மகள் பிறந்தபின் அவர் பெயரையும் இணைத்துக்கொண்டு 'ஆதவன் தீட்சண்யா' ஆனார்.
# வகை (மொழியியல்)

மொழியியலில், **வகை** (variety) என்பது, குறித்த வடிவத்தைக்கொண்ட ஒரு மொழி அல்லது மொழித் தொகுதி ஆகும். இது, மொழிகள், கிளைமொழிகள், நடைகள், பிற மொழி வடிவங்கள் ஆகியவற்றையும் பொது வகையையும் உள்ளடக்கும். வெவ்வேறு வடிவங்களைக் குறிப்பதற்கு **வகை** என்னும் சொல்லைப் பயன்படுத்துவதன் மூலம், பொது மொழியுடன் மக்கள் அடையாளப் படுத்தக்கூடிய ***மொழி*** என்ற சொற்பயன்பாடும், பொது மொழியைவிட குறைவான மதிப்புக் கொண்டது அல்லது குறைந்த அளவு சரியானது என்று எண்ணப்படுகின்ற பொது மொழியல்லாத ***கிளைமொழி*** என்ற சொற்பயன்பாடும் தவிர்க்கப்படுகிறது.
# வகை (மொழியியல்)

## கிளைமொழிகள்

தனித்துவமான ஒலியியல், தொடரியல், சொற்கள் சார்ந்த பண்புகளைக் கொண்ட பிரதேச அல்லது சமூக மொழி வகையே கிளைமொழி என ஓ'கிரேடியும் மற்றவர்களும் வரைவிலக்கணம் தந்துள்ளனர். குறித்தவொரு பிரதேசத்தில் பேசப்படும் வகை பிரதேசக் கிளைமொழி என்று அழைக்கப்படுகின்றன. அத்துடன், இனக் குழுக்கள் (இனக் கிளைமொழிகள்), சமூக பொருளாதார வகுப்புக்கள் (சமூகக் கிளைமொழிகள்), அல்லது பிற சமூக அல்லது பண்பாட்டுக் குழுக்களுடன் தொடர்புள்ள கிளைமொழிகளும் உள்ளன.
# வகை (மொழியியல்)

## பொது வகைகள்

பெரும்பாலான மொழிகள் பொது வகையைக் கொண்டுள்ளன. பகுதிச் சட்டவகை அதிகார அமைப்புகள் அல்லது பள்ளிகள் அல்லது ஊடகங்களைப் போன்ற சமூக நிறுவனங்கள் ஏதோவொரு வகையைத் தெரிவுசெய்து பொது வகையாக முன்னிலைப் படுத்துகின்றன. பொது வகைகள், பிற பொதுவல்லாத வகைகளைவிடக் கூடிய மதிப்புக் கொண்டவையாக இருப்பதுடன், அம்மொழி பேசுவோரால் பொது வகையே சரியானது என்ற எண்ணமும் உள்ளது. பொது வகைத் தேர்வு எழுந்தமானமானது என்பதால், அம்மொழி பேசும் சமூகத்தால் பெரு மதிப்பு அளிக்கப்படுகிறது என்ற அளவிலேயே பொது வகையைச் "சரியானது" எனக் கொள்ளலாம். ரால்ஃப் அரோல்ட் பசோல்ட் சொல்வதுபோல், "பொது மொழி, இயலுமான அளவுக்குச் சிறப்பாக அமைந்த மொழியியல் அம்சங்களின் சேர்க்கையாகக் கூட இல்லாதிருக்கலாம். பொதுவான சமூக ஏற்பே அதற்கு செயற்படக்கூடிய எழுந்தமானமான தரத்தை வழங்குகிறதேயொழிய அதன் இயல்புகளின் உள்ளார்ந்த மேன்மை அல்ல."
# இலவுரா தான்லி

**இலவுரா தான்லி** *(Laura Danly)* ஓர் அமெரிக்க வானியலாளரும் கல்வியியலாளரும் ஆவார். இவர் இப்போது இலாசு ஏஞ்சலீசில் உள்ள கிரிபித் வான்காணகத்தின் பொறுப்பாளராகப் பணிபுரிகிறார். இதற்கு முன்பு இவர் இயற்கை அறிவியல் தென்வர் அருங்காட்சியகத்தில் விண்வெளி அறிவியல் துறைத்தலைவராக இருந்துள்ளார்.  
இதற்கும் முன்பு, இவர் தென்வர் பல்கலைக்கழகத்தில் உதவிப் பேராசிரியராகவும் பொமோனா கல்லூரியில் வருகைதரு உதவிப் பேராசிரியராகவும் இருந்தார். இப்பதவிகளை வகித்தபோது, இவர் வானியல், தொல்வானியல், சூரிய இயற்பியல், வான் ஒளிப்படவியல், வானுயிரியல் ஆகிய புலங்களுக்கான பாடத்திட்டங்களை உருவாக்கினார்.  
இவர் மேரிலாந்து, பால்டிமோரில் உள்ள விண்வெளித் தொலைநோக்கி அறிவியல் நிறுவனத்தில் பல ஆண்டுகள் பணிபுரிந்தார். இங்கே கல்விசார்ந்த திட்ட அறிவியலாளராகவும் உதவி வானியலாளராகவும் அபுள் ஆய்வுறுப்பினராகவும் பல பதவிகளில் இருந்துள்ளார். மேலும் இவர் தன் முதுமுனைவர் ஆய்வையும் விண்வெளித் தொலைநோக்கி அறிவியல் நிறுவனத்திலேயே மேற்கொண்டார்.  
வானியலாளராக இவர் பரந்து விரிந்த நோக்கீட்டுப் பட்டறிவு வாய்ந்தவர். இவர் இவர் அபுள் விண்வெளித் தொலைநோக்கி வழியாக 441 புற ஊதாக் கதிர் நோக்கீடுகளைச் செய்துள்ளார். மேலும், ஒளியியல், கதிர்வீச்சு நோக்கீடுகளைப் பல் நூறுமணி நேரத்துக்கு கிட் தேசிய வான்காணகத்திலும் மெக்டொனால்டு வான்காணகத்திலும் செரோ தோலோலோ அமெரிக்க வான்காணகத்திலும் தேசியக் கதிர்வீச்சு வான்காணகத்திலும் மேற்கொண்டுள்ளார்.  
இவர் 1991 இல் மகளிர் அறிவியல் பேரவையை உருவாக்கி இளம்பெண்கள் அறிவியலில் பணிமேற்கொள்ள ஊக்கப்படுத்தினார். அவர்கள் பல்வேறு துறைகளில் பணிபுரியும் சிறந்த பெண் அறிவியலாளர்களையும் பொறியாளர்களையும் சந்தித்து தாம் மேற்கொள்ள விரும்பும் அறிவியல் புலங்களைப் பற்றி அளவளாவ ஏற்பாடுகள் செய்தார். In 1993, Danly co-authored The Baltimore Charter for Women in Astronomy வானியலில் சிறுபான்மையினராக உள்ள மகளிரின் அக்கறைகளையும் இள மகளிருக்கு அறிமுகப்படுத்தினார்.  
இவர் இயற்பியலில் இளங்கலைப் பட்டத்தை யேல் பல்கலைக்கழகத்திலும் வானியலில் முனைவர் பட்டத்தை விசுகான்சின்-மேடிசன் பல்கலைக்கழகத்திலும் பெற்றார்.  
புடவி (*The Universe*), புடவி எப்படி வேலை செய்கிறது ( *How the Universe Works* )ஆகிய தொலைக்காட்சித் தொடர்களில் விருந்து அறிவியலாளராக தோன்றி நடித்துள்ளார்.  
இவர் 2009 அக்தோபர் 21 இல், காசினி-ஐகன்சு இலக்குத் திட்டத்தில் இருந்து காரிக்கோள் பயணத்திட்டம் வரையிலான அண்மை விண்வெளி ஆய்வில் ஈடுபட்ட அறிவியலாளர்களை அறிமுகப்படுத்தி விரிவுரை ஆற்றியுள்ளார். .
# வழக்கெல்லைக்கோடு

**வழக்கெல்லைக்கோடு** (isogloss) என்பது, உயிரெழுத்து ஒன்றின் உச்சரிப்பு, சொல்லொன்றின் பொருள், தொடரியல் அம்சம் ஒன்றின் பயன்பாடு போன்ற குறித்த மொழியியல் அம்சம் ஒன்றின் புவியியல் எல்லை ஆகும். முக்கியமான கிளைமொழிகள் பொதுவாக ஒரு தொகுதி வழக்கெல்லைக்கோடுகளினால் எல்லைப்படுத்தப்படுகிறது. பென்ராத் கோடு உயர் செருமனையும், மேற்கு செருமானிய மொழிகளையும் வேறுபடுத்துகின்றது. லா இசுப்பெசியா-ரிமினி கோடு வடக்கு இத்தாலியக் கிளைமொழிகளையும், மத்திய இத்தாலியக் கிளைமொழிகளையும் வேறுபடுத்துகிறது. ஒரு தனி வழக்கெல்லைக்கோடு, ஒரு மொழி எல்லைக்கோட்டுடன் பொருந்தலாம் அல்லது பொருந்தாமல் இருக்கலாம். எடுத்துக்காட்டாக, /y/ இன் முன் குவிவு, பிரான்சு, செருமனி ஆகியவற்றுக்கு இடையேயான எல்லையைக் கடந்து செல்கிறது. அதேவேளை, /y/ ஐக் கொண்டுள்ள பிரெஞ்சுச் சொற்களுக்கு இணையான இத்தாலிய, எசுப்பானியச் சொற்களில் /y/ இருப்பதில்லை.
# உலூயிசு பிரிலாந்து ஜென்கின்சு

**உலூயிசு பிரிலாந்து ஜென்கின்சு** *(Louise Freeland Jenkins)* (ஜூலை 5, 1888 – மே 9, 1970) ஓர் அமெரிக்க வானியலாலர் ஆவார். இவர்சுரியனில் இருந்து 10 பார்செக் தொலைவுக்குள் அமைந்த விண்மீன்களின் வானியல் அட்டவணையை உருவாக்கினார். மேலும், யேல் பொலிவுமிகு விண்மீன்கலைன் வானியல் அட்டவணையையும் திருத்தம் செய்தார்.  
இவர் மசாசூசட்டில் உள்ள பிட்சுபர்கில் பிறந்தார். இவர் 1911 இல் மவுண்டு கோலியோக் கல்லுரியில் பட்டம் பெற்றார். இவர் அதே நிறுவனத்தில் 1917 இல் வானியலில் முதுவர் பட்டம் பெற்றார். இவர் 1913 இல் இருந்து 1915 வரை பிட்சுபர்கில் உள்ள அல்லிகேனி வான்காணகத்தில் பணிபுரிந்தார். பின்னர், இவர் மவுண்டு கோலியோக் கல்லூரியில் 1915 முதல் 1920 வரை பயிற்றுநராக இருந்தார்.  
இவர் 1921 ஆம் ஆண்டளவில் யப்பானுக்குச் சென்று மகஇர் கிறித்தவக் கல்லூரியில் ஆசிரியராகச் சேர்ந்தார். பின்னர் இவர் 1925 இல் அமெரிக்காவுக்கு மீண்டும் தன் தந்தையார் இறந்த்தும் வந்தார். ஓராண்டுக்குப் பிறகு யப்பானுக்கு மீண்டும் வந்து கிமேயியில் உள்ல பள்ளியில் சேர்ந்தார். (கினமாட்டோ கோகுவென் சிறுமியர் உயர்நிலைப்பள்ளி.)  
இவர் 1932 இல் அமெரிக்காவுக்கு வந்து. யேல் பல்கலைக்கழக வான்காணகத்தில் புலவுறுப்பினராகச் சேர்ந்தார். இவர் வானியல் இதழின்( *Astronomical Journal*) இணையாசிரியராக 1942இல் இருந்து 1958 வரையில் பணியாற்றி உள்ளார். இவர் தன் வாழ்நாளின் கடைசியில் மீண்டும் யப்பானுக்கு வருகை தந்துள்ளார்.  
இவர் அண்மையில் உள்ள விண்மீன்களின் கோணவியல் இடமாறு தோற்றப் பிழை ஆய்வுக்காகப் பெயர்பெற்றவர். இவர் மாறும் விண்மீன்களைப் பற்றியும் ஆய்வு செய்தார்.
# உலூயிசு பிரிலாந்து ஜென்கின்சு

## நூல்தொகை

- Frank Schlesinger and Louise F. Jenkins, *Yale Bright Star Catalogue*, 2nd edition.
- Louise F. Jenkins, *General Catalogue of Trigonometric Stellar Parallaxes*, Yale University Observatory, New Haven, Connecticut, 1952. Supplement 1963.
# உலூயிசு பிரிலாந்து ஜென்கின்சு

## தகைமைகள்

- நிலாவின் ஜென்கின்சு குழிப்பள்ளம் இனரது நினைவாகப் பெயரிடப்பட்டுள்ளது.
# சுதெப்பி பாம்

**சுதெப்பி பாம்** *(Stefi Baum)* (பிறப்பு: சிகாகோ, இல்லினாயிசு) ஓர் அமெரிக்க வானியலாளர் ஆவார். இவர் அமெரிக்க வானியல் கழகத்தில் இருந்து 1993 இல் வானியலுக்கான ஆன்னி ஜம்ப் கெனான் விருதைப் பெற்றார். வர் அபுள் தொலைநோக்கியை உருவாக்க உதவினார். இவர்2004 இல் இருந்து உரோச்சர் தொழில்நுட்ப நிறுவனத்தின் செசுட்டர் எப். கார்ல்சன் படிம அறிவியல் மையத்தின் இயக்குநராக இருந்தார்.
# சுதெப்பி பாம்

## வாழ்க்கை

இவர் ஆர்வார்டு பல்க்லைக்கழகத்தில் இருந்து இயற்பியலில் கலையிளவல் பட்டத்தையும் மேரிலாந்து பல்கலைக்கழகத்திலிருந்து முனைவர் பட்டத்தையும் பெற்ரார். தற்போது அறிவியல் பீடத்தின் தலைவராகவும் மனிடோபா பல்கலைக்கழகத்தில் இயற்பியல் மற்றும் வானியல் பேராசிரியராகவும் உள்ளார்.
# மார்த்தா பர்கே

**மார்த்தா பர்கே** *(Marta Burgay)* (30. நவம்பர் 1976, தோரினோ ஓர் இத்தாலிய வனியலாளர் ஆவார். இவர் தொடக்கத்தில் முதல் இரட்டைத் துடிவிண்மீனின் கண்டுபிடிப்பாளராகப் பெயர்பெற்றார். அது PSR J0737-3039 எனும் இரட்டைத் துடிவிண்மீன் ஆகும். இது ஆத்திரேலியாவில் உள்ள64 மீ பார்க்கேசு கதிர்வீச்சுத் தொலைநோக்கியால் கண்டுபிடிக்கப்பட்டது.  
இவரது கதிர்வீச்சுத் துடிமீன் ஆய்வுரை, இத்தாலிய வானியல் கழகத்தில் இருந்து சிறந்த முனைவர் ஆய்வுக்கான 2005 ஆம் ஆண்டின் *பியட்ரோ தாச்சினி பரிசைப்* பெற்றது theses. 2006 ஆம் ஆண்டில் பன்னாட்டு தூய, பயன்முறை இயற்பியல் ஒன்றியத்தின் வானியற்பியலுக்கான இளம் அறிவியலாளர் பரிசை முதலிலேயே வென்றவரும் இவரே. இவர் 2010 இல் இந்திய வானியல் கழகத்தின் வைணு பாப்பு பொற்பதக்கத்தைப் பெற்றார்.
# மேகன் தோனகுயே

**மேகன் தோனகுயே** *(Megan Donahue)* ஓர் அமெரிக்க வானியலாளர் ஆவார். இவர் பால்வெளிகளியும் பால்வெளிக் கொத்துகளையும் ஆய்வு செய்கிறார். இவர் இயற்பியல், வானியற்பியல் பேராசிரியரக மிச்சிகன் மாநில பல்கலைக்கழகத்தில் பணிபுரிகிறார். இவர் 2017-2018 கால இடைவெளியில் அமெரிக்க வானியல் கழகத்தின் தலைவரும் ஆவார்.
# மேகன் தோனகுயே

## கல்வியும் வாழ்க்கைப்பணியும்

இவர் 1985 இல் மசாசூசட் தொழில்நுட்ப நிறுவனத்தில் இருந்து இயற்பியலில் இளவல் பட்டம் பெற்றார். இவர் 1990 இல் கொலராடோ பவுள்டர் பல்கலைக்கழகத்தில் இருந்து ஜே. மைக்கேல் சல், டி. சுடாக்கே ஆகியவர்களின் மேற்பார்வையில் வானியற்பியலில் தன் முனைவர் பட்டம் பெற்றார் .
இவர் கார்னிகி அறிவியல் நிறுவனத்தில் முதுமுனைவர் ஆய்வை முடித்த்தும் 1993 இல் இரண்டாம் முதுமுனைவர் ஆய்வுக்காக விண்வெளித் தொலைநோக்கி அறிவியல் நிறுவனத்தில் சேர்ந்தார். அங்கு பல நிலைகளில் பணியாற்றிவிட்டு 2003 இல் மிச்சிகன் மாநிலப் பல்கலைக்கழகப் புல உறுப்பினராகச் சேர்ந்தார்.
# அசாம் பிரிவினைவாத இயக்கங்கள்

**அசாம் பிரிவினைவாத இயக்கங்கள் (Assam separatist movements)** என்பவை வடகிழக்கு இந்தியாவின் எண்ணெய் வளம் நிறைந்த மாநிலமான அசாமில் செயல்படும் கிளர்ச்சி இயக்கங்கள் ஆகும். இந்த மோதல்கள் 1970 களில் தொடங்கியது, காரணம் அசாமில் அயல் இன மக்களின் மிகுதியான குடியேற்றங்களால் மண்ணின் மைந்தர்களான அசாமிகளுக்கு ஏற்பட்ட பதட்டம், இந்திய அரசாங்கத்திடம் ஏற்பட்ட குழப்பங்கள் மற்றும் தில்லியின் புறக்கணிப்பு . போன்றவை ஆகும். இந்த மோதல்களால் அசாம் ஐக்கிய விடுதலை முன்னணியின் உறுப்பினர்கள் 12,000 பேரும், 18,000 வேறுபலரும் பேர் கொல்லப்பட்டனர். பெரும்பாலான அசாமிகள் பிரிவினைவாத குழுக்களன்மீது அனுதாபத்துடன் இருந்த போதிலும், பிரிவினைவாத இலக்குகள் மீது மக்கள் பெரும் ஆதரவை அளிக்கவில்லை.  
இந்த எழுச்சியால் உல்பா, ஆதிவாசி தேசிய விடுதலை இராணுவம், கார்பி லாங்கி என்.சி.ஹில்ஸ் விடுதலை முன்னணி (KLNLF), போடோலாந்து தேசிய ஜனநாயக முன்னணி (NDFB), போன்ற பலவேறு அமைப்புகள் உருவாயின என்றாலும் இந்த அமைப்புகளில் உல்பா மிகப் பெரியது,. மற்றும் பழமையானது ஆகும் உல்பா 1979 ஆம் ஆண்டு நிறுவப்பட்டது. உல்பா இந்தி பேசும் குடியேறி தொழிலாளர்களைத் தாக்கியது. மேலும் அது இந்திய ஒன்றியத்தில் இருந்து விடுதலை வேண்டும் என்ற கோரிக்கையை ஆதரித்தது. இந்திய அரசாங்கத்தின் புறக்கணிப்பு மற்றும் பொருளாதார சுரண்டல் என்ற குற்றச்சாட்டுகள் இந்த பிரிவினைவாத இயக்கத்தின் வளர்ச்சிக்கு முக்கிய காரணங்களாக இருக்கின்றன.  
இறையாண்மை உடைய அசாமை நிறுவுவதை தனது போராட்டத்தின் நோக்கமாக உல்பா கொண்டுள்ளது. 1990 களில் இந்திய அரசாங்கம் இந்த அமைப்புக்கு தடை விதித்ததுடன், பயங்கரவாதக் குழு என வகைப்படுத்தியது.  
உல்பா அமைப்பானது 1979 ஆம் ஆண்டு ஏப்ரல் 7 அன்று அகோம் பேரரசின் வரலாற்று சிறப்பு மிக்க கட்டமைப்பான ரங்கர் என்ற இடத்தில் துவக்கப்பட்டது. 1990 ஆம் ஆண்டு முதல் உல்பா இந்திய இராணுவத்தின் தாக்குதல் நடவடிக்கைகளுக்கு உட்பட்டது. கடந்த இரண்டு தசாப்தங்களில் போராளிகளுக்கும் அரசாங்கத்திற்கும் இடையே நடந்த மோதல்களினால் 30,000 பேர் இறந்துள்ளனர். பிரிவினைவாத உணர்வு வலுவாக உள்ளது, மேலும் பிரிவினைவாத இயக்கம் மக்கள் ஆதரவோடும் இயங்கி வருவதால் அது சர்ச்சைக்குரியதாகவும் உள்ளது. மேலும், அசாமிய இலக்கியம் மற்றும் கலாச்சாரத்தில் அசாமிய தேசியவாதத்தின் வலியுறுத்தல்கள் காணப்படுகின்றன. அசாமிய மொழி ஊடகங்களில் இந்திய அரசின் புறக்கணிப்பு மற்றும் சுரண்டல் ஆகியவற்றில் இருந்து, பாதுகாப்பவர்கள் உல்பா தலைவர்கள் என்று குறிப்பிடப்படுகின்றனர்.  
சர்வதேச அளவில் பாராட்டப்பட்ட அசாமிய எழுத்தாளரான இந்திரா கோஸ்வாமி கிளர்ச்சியாளர்களுக்கும் அரசாங்கத்திற்கும் இடைய மத்தியஸ்தராக பணி ஆற்றி பல வருடங்களாக சமாதானத்தை தக்க வைத்தார் . இவரது முயற்சிகளால் மக்கள் கலந்தாய்வு குழு என்ற அமைதிக்குழு உருவானது.
# போடோ தேசியம்

**போடோ தேசியம் (Bodo nationalism)** என்பது போடோ மக்களின் தன்னாட்சி உரிமையை ஆதரிக்கும் ஒரு சித்தாந்தமாகும். அசாம் மாநிலத்தில் போடோ மக்களுக்கும் முசுலிம் குழுக்களுக்கும் இடையே வன்முறைகளில் பலர் கொல்லப்பட்டனர். பல போடோ தேசியவாதிகள் போடோ மக்களுக்கு என்று இந்தியாவில் தனி மாநிலமாக போடோலாந்து நிறுவப்படுவதை ஆதரிக்கின்றனர்.
# சிட்டவே

-வடகிழக்கு இந்தியாவை மியான்மர் நாட்டின் சிட்டவே துறைமுகம் & கலாதான் ஆறு, பலேத்வா நகரம் வழியாக இணைக்கும் 859 கிலோமீட்டர் நீளம் கொண்ட கலாதான் பன்னோக்கு போக்குவரத்து திட்டத்தின் வரைபடம்]]  
**சிட்டவே** மியான்மரின் ராகினி மாநிலத்தின் தலைநகரம். இந்நகரம் கலாதான் ஆறு, மயு மற்றும் லே மரோ ஆறுகள் வங்காள விரிகுடாவில் சங்கமிக்கும் இடத்தில் முகத்துவாரம் அருகே அமைந்திருக்கிறது. சிட்டவே நகராட்சி மற்றும் சிட்டவே மாவட்டம் ஆகிய நிர்வாகப் பகுதிக்குள் இந்நகரம் அமைந்திருக்கிறது. இந்தியாவின் மேற்கு வங்காளத்தின் கொல்கத்தா துறைமுகத்தையும், வடகிழக்கு இந்தியாவை இணைக்கும் கடல், ஆறு மற்றும் சாலைகள் கொண்டதான கலாதான் பன்னோக்கு போக்குவரத்து திட்டம் சிட்டவே துறைமுகம் ஒரு மையப் புள்ளியாக உள்ளது.
# சிட்டவே

## பெயர்க்காரணம்

சிட்டவே என்ற பர்மியப் பெயர் ராகின் மொழியில் சைதி-டாவியில் இருந்து உருவானது. இதன் பொருள் *போர்களின் சங்கமம* என்பதாகும். 1784 ஆம் வருடத்தில் பர்மிய மன்னரான போதாவபாயா மராக் யு இராச்சியத்தை கைப்பற்றிய பின், ராகின் வீரர்கள் பர்மிய படையுடன் காலான்டன் ஆற்றின் முகத்துவாரப் பகுதியில் போர் புறிந்தனர். நிலம் மற்றும் நீர் ஆகியவற்றில் நடந்த போரில் மராக் யு படைகள் தோற்கடிக்கப்பட்டது. போர் நிகழ்ந்த இடம் ராகினி மொழியில் சீதி-டாவீ என அழைக்கப்பட்டது, மேலும் பர்மிய பேச்சு வழக்கில் இது சிட்டவே என அழைக்கப்பட்டது.
# சிட்டவே

## வரலாறு

முதலில் ஒரு சிறிய மீன்பிடி கிராமமாக இருந்து பின்நாளில் சிட்டவே கடல் வணிகத்தில் முக்கிய நகரமாக மாறியது, குறிப்பாக முதல் ஆங்கில-பர்மிய போரைத் தொடர்ந்து, ராகினி மாநிலம் என்று அழைக்கப்படும் அரக்கன் பிரித்தானிய ஆக்கிரமிப்புக்குப் பின்னர் அரிசி ஏற்றுமதிக்கு ஒரு முக்கிய துறைமுகமாக இருந்தது.
# சிட்டவே

## மேலும் பார்க்க

- கலாதான் பன்னோக்கு போக்குவரத்து திட்டம்
- கலாதான் ஆறு
- பலேத்வா
- ராகினி மாநிலம்
- மியான்மரின் நிர்வாகப் பிரிவுகள்
# திரிபுரி தேசியம்

**திரிபுரி தேசியம் (Tripuri nationalism)** என்பது திரிபுரி மக்களின் தன்னாட்சி உரிமையை ஆதரிக்கும் ஒரு கருத்தியல் ஆகும். இந்தப் பகுதியின் பூர்வ பழங்குடி மக்கள் திபத்திய பர்மிய பழங்குடி மக்களாவர். இப்பகுதியில் உள்ள பழங்குடி மக்களே திரிபுரா சுதேச சமஸ்தான பகுதியின் பெரும்பான்மை மக்களாக இருந்தனர். ஆனால் இது 1949 இல் திரிபுரா மாநிலமாக இந்தியாவில் இணைந்தத பிறகு மாறியது, இதன் பின்னர், இந்த மாநிலத்தில் வங்காளிகளின் பெருமளவிலான குடியேற்றத்தின் காரணமாக, பூர்வீக திரிபுரி மக்கள் எண்ணிக்கை 30% ஆக குறைந்து தங்கள் தாயகத்தில் சிறுபான்மையினராக குறைந்து போயினர்.  
இந்த பிரச்சினை பல ஆயுதம் ஏந்திய எழுச்சிகள் மற்றும் பயங்கரவாத நடவடிக்கைகளுக்கு வழிவகுத்துள்ளது. 1950 இல் இந்தியக் குடியரசில் திரிபுரா இராச்சியம் இணைவதை தடுக்க முயன்று ஒரு கலகம் ஏற்பட்டது, மேலும் 1980கள் முதல் 2000 ஆம் ஆண்டுகளில் ஆயுத மோதல்கள் தொடர்ந்து வெடித்தன. 1989 ஆம் ஆண்டு முதல், திரிபுரா தேசிய விடுதலை முன்னணி (என்எல்எஃப்டி) மற்றும் திரிபுரா புலிப்படை (ATTF) ஆகியவற்றின் தலைமையில் ஆயுதக் கிளர்ச்சிகள் நடத்தப்பட்டன. வங்காளிகள் தங்களுக்கு சொந்தமாக ஐக்கிய வங்காளி விடுதலை புலிகள் முன்னணி (UBLTF) போன்ற படைகளை அமைத்து அதன் மூலம் பதிலடி கொடுத்தனர், இதன் மூலம் 2000 பழங்குடி கிராமங்களை அழிக்கப்பட்டன.  
உலகில் பத்து தீவிரமான தீவிரவாத குழுக்களில் ஒன்றாக பயங்கரவாதத்தை தடுக்கும் தேசிய நினைவு நிறுவகம் திரிபுரா தேசிய விடுதலை முன்னணியை வகைப்படுத்தியுள்ளது, மேலும் தங்கள் மக்களை கட்டாயப்படுத்தி கிறித்துவத்துக்கு மாற்றுவதாக குற்றம் சாட்டப்பட்டுள்ளது.  
போராளிகளின் நடவடிக்கை உச்சம்பெற்ற 2000 ஆண்டில் பயங்கரவாதத்தால் 514 இறப்புகள் நிகழந்தன. 2012 ஆம் ஆண்டுக்குள், கிளர்ச்சிகளை அரசு பாதுகாப்பு நடவடிக்கைகளாலும், சரணடைந்தவர்களிடம் பேச்சுவார்த்தை நடத்தியும் அதிகாரிகளால் கட்டுப்பாட்டிற்குள் கொண்டு வரப்பட்டன.
# திரிபுரி தேசியம்

## அமைப்புகளும் ஆயுதக் குழுக்களும்

திரிபுரி அரசியல் அமைப்புகள் மற்றும் போராளிக் குழுக்கள் பின்வருமாறு:
- திரிபுரா புலிப்படை
- Indigenous Nationalist Party of Tripura
- இண்டிஜெனஸ் பீப்புள்ஸ் ஃப்ரண்ட் ஆஃப் திரிபுரா
- National Liberation Front of Tripura
- National Socialist Party of Tripura
- Tripura Janganotantrik Morcha
- Tripura National Volunteers
- Tripura Peoples Democratic Front
- Tripura Tribal National Conference
- Tripura Tribal National Council
- Tripura Tribal Students' Federation
- Tripura Upajati Juba Samiti
- Tripura Upjati Karmachari Samiti
# சிசுநாகன்

**சிசுநாகன்** (**Shishunaga**) (கிமு 444 – 363) வட இந்தியாவின் தற்கால பிகார் மாநிலத்தில் இருந்த மகத நாட்டில், கிமு 412ல் சிசுநாக வம்சத்தை நிறுவியவர். மகதத்தை ஆண்ட ஹரியங்கா வம்ச இறுதி மன்னர் நாகதாசகரின் அமைச்சராக சிசுநாகன் இருந்தவர்.  
ஹரியங்கா வம்ச மன்னர் நாகதாசகனுக்கு எதிராக மக்களை தூண்டி, கிளர்ச்சியின் மூலம் ஹரியங்கா வம்ச மன்னரை நீக்கி, சிசுநாகன் மகத நாட்டின் மன்னரானவர். இவரது தலைநகரமாக ராஜகிரகம் இருந்தது. இவரது மகன் காலச்சோகன் வாரணாசியின் ஆளுநராக இருந்தார்.
# சிசுநாகன்

## இளமை

வைசாலி நாட்டை ஆண்ட லிச்சாவி குலத்தில் சிசுநாகன் பிறந்ததாக மகாவம்சம் நூல் கூறுகிறது. . மகத நாட்டின், ஹரியங்கா வம்ச இறுதி மன்னரான நாகதாசகனின் அமைச்சராக சிசுநாகன் இருந்தார். மன்னர் நாகதசகனுக்கு எதிரான கிளர்ச்சியைப் பயன்படுத்தி, சிசுநாகன் மகத நாட்டு மன்னரானார்.
# சிசுநாகன்

## ஆட்சிக் காலம்

மகத நாட்டை சிசுநாகன் கிமு 413 முதல் 395 முடிய ஆண்டார். துவக்கத்தில் ராஜ்கிரகத்தை தலைநகராகக் கொண்டார். பின்னர் தலைநகரத்தை வைசாலிக்கு மாற்றினார். சிசுநாகன் அவந்தி நாட்டை வென்று பிரதியோத்தா வம்சப் பெருமயை அழித்தவர்.
# சிசுநாகன்

## நிலப்பரப்பு விரிவாக்கம்

கிமு 425ல் சிசுநாகன் வட இந்தியா முழுமையையும் கைப்பற்றி மகத நாட்டை விரிவாக்கினான்.  
சிசுநாகனுக்குப் பின் அவரது மகன் காலச்சோகன் மகத நாட்டின் அரியணை ஏறினார்.
# பகவா திவாஜ்

கொடி]]
**பகவா திவாஜ்** (*Bhagwa dhwaj*) என்பது ஒரு குங்குமப்பூ வண்ணக் கொடியாகும், இது பல இந்து சார்ந்த அரசியல் அமைப்புகளால் வரலாற்று ரீதியாக பயன்படுத்தப்படுகிறது.  
வரலாற்று ரீதியாக இது மராத்தியர்களின் கொடியாக இருந்தது. "இரட்டை வால்கள் போன்ற முக்கோண முனைகளையும் மகாதேவனை பின்பற்றுபவர்களின் அடர் ஆரஞ்சு நிறத்தையும் கொண்டு உள்ளது."
# ஆல்பர்ட் புஜிமோரி

**ஆல்பர்டோ புஜிமோரி** ( Alberto Kenya Fujimori ) (26 சூலை 1938 – 11 செப்டம்பர் 2024)என்பவர் பெரு நாட்டின் அரசுத் தலைவராக இருந்தவர். இவருடைய பெற்றோர் சப்பான் நாட்டிலிருந்து பெருவுக்குக் குடியேறியவர்கள்.1 990 முதல் 2000-ம் ஆண்டு வரை ஆட்சியில் இருந்த புஜிமோரி மீது ஊழல் மற்றும் மனித உரிமை மீறல் புகார் எழுந்தது. இது தொடர்பான வழக்கில் அவருக்கு 25 ஆண்டுகள் சிறை தண்டனை விதிக்கப்பட்டது. சிறையில் இருந்த அவரது உடல்நலம் பாதிக்கப்பட்டதால் தலைநகர் லிமாவில் உள்ள மருத்துவமனையில் அனுமதிக்கப்பட்டுள்ளார். 2008 இல் இவர் மீது குற்ற விசாரணை நிகழும்போது பெரு மக்களில் மூன்றில் இரண்டு பகுதியினர் இவரது தலைமையை ஆதரித்துக் குரல் வாக்குகள் போட்டார்கள்.
# ஆல்பர்ட் புஜிமோரி

## இறப்பு

இவர் 9 செப்டம்பர் 2024 அன்று சுவாசிப்பதில் சிரமத்தைக் கொண்டிருந்தார். 10 செப்டம்பர் அன்று தனது சுயநினைவை இழந்தார். தனது நாக்கில் ஏற்பட்ட புற்றுநோயின் கடுமையான விளைவுகளால் செப்டம்பர் 11 ஆம் நாள் இறந்தார். பெரு அரசாங்கம் மூன்று நாள் துக்கம் அறிவித்தது. இவருக்கு அரச மரியாதையுடனான இறுதிச் சடங்கிற்கு அனுமதி அளித்தது.
# சொற்கோவை

**சொற்கோவை** (vocabulary) என்பது, ஒரு நபருடைய மொழியில் உள்ள பழக்கமான சொற்களின் தொகுதியைக் குறிக்கும். வயது அதிகரிக்க மேம்பாடடையும் சொற்கோவை, தொடர்பாடலுக்கும், அறிவு வளர்ச்சிக்குமான அடிப்படை விடயமாக உள்ளது. விரிவான சொற்கோவையொன்றைப் பெற்றுக்கொள்வது இரண்டாம் மொழிகளைக் கற்றுக்கொள்வதில் உள்ள பெரிய சவாலாகும்.
# சொற்கோவை

## வரைவிலக்கணமும் பயன்பாடும்

சொற்கோவை என்பதற்குப் பொதுவாக "குறித்த ஒரு நபருக்குத் தெரிந்தனவும், பயன்படுத்தப்படுவனவுமான எல்லாச் சொற்களினதும் தொகுதி" என வரைவிலக்கணம் கூறப்படுகிறது. சொல்லொன்றை அறிந்துகொள்வது என்பது வெறுமனே அதை அடையாளம் காண்பதும் பயன்படுத்துவதும் மட்டுமல்ல. சொல்லறிவை அளப்பதற்குச் சொல்லறிவின் பல்வேறு அம்சங்கள் பயன்படுகின்றன.
# சொற்கோவை

## வரைவிலக்கணமும் பயன்பாடும்

### ஆக்க அறிவும் பெறு அறிவும்

சொல்லறிவை மதிப்பிடும்போது முக்கியமாக அறிந்துகொள்ளவேண்டியது அந்த அறிவு ஆக்க அறிவா (productive) அல்லது பெறு அறிவா (receptive) என்பதாகும். இந்த எதிர் வகைகளிடையே கூட பெரும்பாலும் தெளிவான வேறுபாடுகள் இருப்பதில்லை. கேட்கும்போதோ, வாசிக்கும்போதோ அல்லது காணும்போதோ பொதுவாகப் புரிந்துகொள்ளக்கூடிய சொற்கள் ஒருவரின் பெறு சொற்கோவையினுள் அடங்கும். இவை நன்றாகத் தெரிந்தவை முதல் மட்டுமட்டாகத் தெரிந்தவை வரை இருக்கலாம். ஒருவரின் பெறு சொற்கோவையே முன்குறித்த இரு வகைச் சொற்கோவைகளில் பெரியது. எடுத்துக்காட்டாக ஒரு குழந்தைக்குப் பேசவோ எழுதவோ சைகை காட்டவோ தெரியாமல் இருக்கலாம், ஆனால், அது எளிமையான கட்டளைகளை அறிவதுடன், அதன் சூழலில் புழங்கும் பல சொற்களையும் புரிந்துகொள்கிறது. இந்த வகையில் அக்குழந்தையின் பெறு சொற்கோவை பத்துக்கணக்கில் இருக்கக்கூடும். ஆனால் ஆக்கச் சொற்கோவை குழந்தையிடம் இல்லை. ஆனால், அக்குழந்தை பேசவோ சைகை காட்டவோ கற்றுக்கொள்ளும்போது அதன் சொற்கோவை கூடத் தொடங்குகிறது. ஆக்கச் சொற்கோவை பெறு சொற்கோவையிலும் கூடுதலாக இருப்பதும் சாத்தியமே. எடுத்துக்காட்டாக, ஒரு மொழியை இரண்டாவது மொழியாகக் கற்பவர் நேரடியாக மொழிக்குப் பழக்கப்படுவதன் ஊடாக அன்றிப் படிப்பதன் மூலம் சொற்களை அறிந்து அவற்றைப் பயன்படுத்தவும் கூடும். ஆனால், பேசும்போது அச்சொற்களை புரிந்துகொள்வது அவருக்குக் கடினமாக இருக்கும்.  
ஆகவே, ஆக்கச் சொற்கோவை என்பது பொருத்தமான சூழலில் எடுத்தாளப்பட்டு பேசுபவர் தெரிவிக்க விரும்பும் பொருளைக் கொடுப்பதாக இருக்கும். பெறு சொற்கோவைகளில் பல அளவுநிலைகள் காணப்படுகின்றன. இவற்றுட் சில அளவுநிலைகளில் உள்ளவை ஆக்கச் சொற்கோவைகளின் பகுதியாகக் கருதப்படக்கூடியவை. ஒரு சொல்லை உச்சரிக்கவும், எழுதவும் தெரிவதால் மட்டும் அச்சொல் சரியாகவோ, துல்லியமாகவோ, விரும்பிய செய்தியைக் கொடுப்பதாகவோ இருக்கும் என்பதில்லை. ஆனால் அது குறைந்த அளவான ஆக்க அறிவை வெளிப்படுத்துகிறது.
# சொற்கோவை

## வரைவிலக்கணமும் பயன்பாடும்

### அறிவின் அளவுநிலை

மேற் குறிப்பிட்ட ஆக்க - பெறு அறிவு வேறுபாடுகளுக்கு இடையில் பல்வேறு நிலைகளிலான இயலுமைகள் காணப்படுகின்றன. இவை பொதுவாக அறிவின் அளவுநிலைகள் எனப்படுகின்றன. சொல்லறிவில் பல அம்சங்களைக் கற்றுக்கொள்வதனால், குறித்த காலப்பகுதியினூடாக ஒரு சொல் ஒருவரின் சொற்கோவையினுள் வருகிறது என்பதை இது காட்டுகிறது. தோராயமாக இப்படிநிலைகள் வருமாறு:
1. சொல்லைக் கண்டதோ கேட்டதோ இல்லை.
1. சொல்லைக் கேட்டதுண்டு ஆனால், பொருள் தெரியாது.
1. தொனியையோ குரலையோ வைத்து இனங்காண முடியும்.
1. சொல்லைப் பயன்படுத்தவும், அதன் பொதுவான அல்லது உணர்த்த விரும்பும் பொருளைப் புரிந்துகொள்ள முடியும். ஆனால் தெளிவாக விளக்க முடியாது.
1. சொல்லின் பயன்பாடு, பொருள் ஆகியவை சரளமாகத் தெரியும்.
# சொற்கோவை

## வரைவிலக்கணமும் பயன்பாடும்

### அறிவின் ஆழம்

சொல்லறிவின் வேறுபட்ட அளவுநிலைகள் குறிந்த அறிவு கூடுதலான ஆழத்தைக் கொண்டிருப்பதைக் குறிக்கிறது. ஆனால், அதன் வழிமுறைகள் அதிலும் கூடுதலான சிக்கல்தன்மை கொண்டவை. ஒரு சொல்லை அறிவதில் பல்வேறு அம்சங்கள் உள்ளன. அவற்றுட் சில மற்றவற்றுடன் படிமுறைத் தொடர்பைக் கொண்டிராதவை. அதனால், குறித்த அம்சம் தொடர்பான அறிவைப் பெற்றுக்கொள்வது, "அறிவின் அளவுநிலை" குறிப்பிடுவதுபோல் நேர்கோட்டு வழிமுறையாக அமையாது. இக்கருத்துருவை விளக்குவதற்குப் பல சொல்லறிவுக் கட்டமைப்புகள் முன்மொழியப்பட்டுள்ளன. அவ்வாறானதொரு கட்டமைப்பு ஒன்பது அம்சங்களைக் கொண்டது.
1. எழுத்தியல் - எழுத்து வடிவம்
1. ஒலியியல் - பேச்சு வடிவம்
1. பொருட் குறிப்பு
1. சொற்பொருளியல் - கருத்துருவும், பொருளும்
1. register - பயன்பாட்டின் உகப்பு
1. ஒருங்குவைப்பு - அண்மைச் சொற்கள்
1. தொடர்புள்ள சொற்கள்
1. தொடரியல் - இலக்கணச் செயற்பாடு
1. உருபனியல் - சொற்பகுதிகள்